আনবাড়িয়া মসজিদ
আনবাড়িয়া মসজিদ (আরবি: مسجد العنبرية, প্রতিবর্ণীকৃত: Masjid al-‘Anbarīyah; তুর্কি: Amberiye Mescidi) মদিনায় অটোমান তুর্কীদের দ্বারা নির্মিত একটি মসজিদ, যা বর্তমানে সৌদি আরবের অংশ। আনবারিয়া গেটের নামানুসারে এর নামকরণ করা হয়, যার পাশেই মসজিদটি অবস্থিত। ১৯০৮ সালে অটোমান সুলতান দ্বিতীয় আব্দুল হামিদ মসজিদটি নির্মাণ করেন এবং সৌদি সরকার কর্তৃক ধ্বংসপ্রাপ্ত নয় এমন কয়েকটি ঐতিহাসিক ভবনগুলির মধ্যে এটি অন্যতম। ওহাবী/সালাফি মতাদর্শের অংশ হিসেবে সৌদি সরকার অজিয়াদ দুর্গের মতো প্রাচীন বা অটোমান ঐতিহাসিক ভবনগুলি ধ্বংস করে দেয় পাশাপাশি যেসব ভবন তাদের সালাফি সম্প্রদায়ের অন্তর্গত নয় তাদের প্রত্যাখ্যান করে। আনবাড়িয়া মসজিদটি হেজাজ রেলওয়ে স্টেশনের পাশের হেজাজ রেলওয়ে প্রকল্পের অংশ হিসেবে নির্মিত হয়, যেখানে হেজাজ রেলওয়ে জাদুঘর রয়েছে।